મુંબઇ : છેલ્લા ત્રણ દિવસથી અમેરિકાની જેલમાંથી વિડિયો કોન્ફરન્સ દ્વારા મુંબઇથી વિશેષ કોર્ટને ગવાહી આપી રહેલા ૨૬/૧૧ના આરોપી ડેવિડ હેડલીએ આજે એક ચોંકાવનારો ખુલાસો કર્યો હતો. ગુજરાત પોલીસના હાથે એન્કાઉન્ટરમાં ઠાર મરાયેલી ઇશરત જહાં લશ્કર-એ-તોઇબાની આત્મઘાતી હુમલાખોર હતી. એટલું જ નહીં તે મહિલા આતંકીઓની ભરતી કરતી હતી. હેડલીએ એમ પણ કહ્યું હતું કે લખવી એ ઇશરતનાં મોત અંગે તેને જણાવ્યું હતું.